ผมมีอะไรกับแฟนใส่ถุงตลอดแล้วก็หลังเสร็จก็ให้แฟนกินยาคุม แล้วต่อมาก็มีอะไรกันอีกหลังจากแฟนกินยาคุมแล้วก็ถัดมาอีก1วันมีอะไรกับแฟนอีกรอบ รอบนนี้ไม่ใส่ถุงมีโอกาสท้องมั้ยครับแต่มันยังไม่ได้หลั่งใน แล้วก็ให้แฟนกินยาคุมอีก1เม็ดแบบนี้มีผลอะไรบ้างครับ มีโอกาสท้องมั้ยครับ
สวัสดีค่ะ การมีเพศสัมพันธ์ในรอบแรก หากใส่ถุงยางอนามัยป้องกัน ก็ไม่จำเป็นต้องทานยาคุมฉุกเฉินไปค่ะ แต่หากได้ทานไปแล้ว และหลังจากนั้นได้มีเพศสัมพันธ์อีก หากได้ใส่ถุงยางป้องกัน โอกาสในการตั้งครรภ์ก็มีน้อยมาก แต่หากไม่ได้ใส่ถุงยาง แต่ยังไม่เกิน 12 ชั่วโมงนับจากที่ได้ทานยาคุมฉุกเฉินไป ยาคุมก็จะยังช่วยป้องกันการตั้งครรภ์ได้อยู่ค่ะส่วนในวันถัดไปอีก 1 วัน หากมีเพศสัมพันธ์ ไม่ใส่ถุงยาง แต่ยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น ก็ไม่จำเป้นต้องทานยาคุมฉุกเฉินไปค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ซึ่งน้อยกว่าถุงยางอนามัย (ที่ใช้ได้อย่างถูกต้อง) อีกค่ะ